kardosdrur/scandi-wiki huggingface dataset:
Jacques Miller

Jacques Francis Albert Pierre Miller AC FRS FAA (født 2. april 1931) er en fransk-australsk læge, immunolog og forsker. Han er kendt for at have opdaget funktionen af brislen og for identifikationen af to slags pattedyrslymfocytter (T-celler og B-celler) og deres funktion.

Hæder 
 1966 Gairdner Foundation International Award
 1967 Scientific Medal of the Zoological Society of London.
 1970 Elected a Fellow of the Royal Society, London
 1971 Macfarlane Burnet Medal and Lecture of the Australian Academy of Science 
 1974 Paul Ehrlich and Ludwig Darmstaedter Prize
 1978 Rabbi Shai Shacknai Memorial Prize
 1981 Officer of the Order of Australia (AO)
 1982 Elected Foreign Associate for the United States National Academy of Science
 1983 International St Vincent Prize; World Health Organization
 1990 Sandoz Prize for Immunology
 1990 Peter Medawar Prize for the Transplantation Society
 1992 Croonian Prize, Royal Society
 1995 J. Allyn Taylor International Prize in Medicine
 2000 Florey Medal
 2001 Copleymedaljen fra Royal Society
 2001 Centenary Medal
 2003 Prime Minister's Prize for Science
 2003 Appointed a Companion of the Order of Australia (AC)
 2015 ANZAAS Medal
 2018 Japan Prize for Medicine and Medicinal Science
 2019 Albert Lasker Award for Basic Medical Research

Referencer 

Genetikere
Læger fra Australien
Forskere
Modtagere af Copleymedaljen
Medlemmer af Royal Society
Paris-Camembert 2021

Paris-Camembert 2021 var den 82. udgave af det franske cykelløb Paris-Camembert. Det 210 km lange linjeløb skulle efter planen være kørt den 13. april 2021 med start i Pont-Audemer og mål i Camembert i departementet Orne. Det blev flyttet til den 15. juni. Løbet var en del af UCI Europe Tour 2021.

Resultat

Hold og ryttere

Eksterne henvisninger 
 
 

2021
UCI Europe Tour 2021
Jesu Brødre

Jesu Brødre er en dansk rapper/producer-duo, der består af Georg Svendsen (Geo) og William Kruse (Wilf). Duoen har lavet musik siden 2015, og gik først viralt med hittet "KranAlarm", der dog også vakte en del kritik for dens seksuelle indhold. 

Jesu Brødre beskriver deres egen musik som “skrald”, og de mener ikke selv, at de har nogen kompetencer, når det kommer til at lave musik. Trods det skrev de i efteråret 2016 en pladekontrakt med Universal ved deres underselskab Hurricane Records. Kontrakten udløb i 2019, og duoen laver nu musik uafhængigt, samtidig med at de har startet deres egen YouTube-kanal.

I 2019 medvirkede de på sangen "Vafler" med Albert Dyrlund og Sidney Lee, mens de i 2020 lavede sangen "Nytår Igen", der var sponsoreret af Sikkerhedsstyrelsen, sammen med Niels Olsen, Lina Rafn, Shambs, og Klam Vandmand.

Diskografi 

 "KranAlarm" (feat. ADHD)
 "SPK"
 "I Nat"
 "Roskilde Sangen" (feat. Anders Hemmingsen)
 "LALALA (Sut Min Pik)"
 "Vafler" (Albert Dyrlund feat. Sidney Lee)
 "Trampertøsen"
 "Nytår Igen" (feat. Niels Olsen, Lina Rafn, Shambs, Klam Vandmand)
"Fraggers i Form"
 "Stem eller DØ" (feat. Bubber)

Referencer 

Musikgrupper fra Danmark
Duoer
YouTubere fra Danmark
Dietmar Woidke

Dietmar Woidke (født den 22. oktober 1961) er en tysk politiker og ministerpræsident for Brandenburg i Tyskland.

Politikere fra Tyskland
Politikere fra SPD
Malene Degn

Malene Fredlund Degn (født 2. december 1996 i Virum) er en cykelrytter fra Danmark, der kører mountainbike for . Hun blev danmarksmester i XCO mountainbike i 2019, og har vundet sølvmedaljer fem gange. I 2017 og 2018 vandt hun DM i cykelcross.

Udmærkelser 
 Årets Talent i dansk cykelsport (2013)

Referencer

Eksterne henvisninger 
 
 
 
 

Personer fra Virum
Kvindelige cykelryttere fra Danmark
Cykelcrossryttere
Deltagere for Danmark ved sommer-OL 2020
Cykelryttere ved sommer-OL 2020
Sequana

Sequana er i keltiske mytologi en gudinde for floden Seine. Hun er særlig knyttet til området ved Seinens udspring nordvest for Dijon..

Referencer 

Keltisk mytologi
Alan R. Battersby

Sir Alan Rushton Battersby FRS (født 4. marts 1925, død 10. februar 2018) var en engelsk organisk kemiker, der er bedst kendt for sit arbejde der definerede imtermediater i den biosyntetiske vej til vitamin B12 og reaktionsmekanismerne for de involverede enzymer. Hans forskningsgruppe var notabel for sin syntese af isotopmærket precursorer til studiet af alkaloidbiosyntese og stereokemi i enzymreaktioner.

Han modtog adskillige priser i løbet af sin karriere bl.a. Royal Medal i 1984, Tetrahedron Prize i 1995 og Copleymedaljen i 2000. Han blev slået til ridder ved 1992 New Year Honours. Battersby døde i februar 2018 i en alder af 92.

Referencer 

Kemikere fra Storbritannien
Modtagere af Copleymedaljen
Medlemmer af Royal Society
Ansatte ved University of Cambridge
Modtagere af Royal Medal
Karl Larsen (maler)

Karl Georg Larsen (født 18. april 1897 i København, død 24. november 1977 i Holte) var en dansk maler. Sammen med Vilhelm Lundstrøm, Svend Johansen og Axel Salto dannede han kunstnergruppen De Fire. Han fik i 1917 et gennembrud med værket En trappegang, [ som er inspireret af kubisme. Han udtrykte sig ikke kun i maleri, men også i skulpturer, tegninger, akvarel og mosaik.

Hæder 
 1919 Eckersberg Medaillen for Portræt af grosserer Tetzen-Lunds moder
 1921 Stoltenberg
 1824 Zach. Jacobsen
 1926 Akademiets pris
 1929 Vilhelm Pachts Kunstnerbolig på livstid
 1939 Hirschsprung

Eksterne henvisninger 
 
 Karl Larsen | Kunsten
 Karl Larsen – maler | lex.dk – Dansk Biografisk Leksikon

Referencer 

Malere fra Danmark
John Maynard Smith

John Maynard Smith FRS (født 6. januar 1920, død 19. april 2004) var en britisk teoretisk og matematisk evolutionsbiolog og genetiker. Han var oprindeligt flyingeniør under anden verdenskrig og tog sin anden uddannelse i genetik under den kendte biolog J. B. S. Haldane. Maynard Smith var mevirkende til anvendelse af spilteori i evolution sammen med George R. Price, og han fremlagde teorier på problemer som evolution af sex og signalteori.

Referencer 

Biologer fra Storbritannien
Genetikere
Matematikere fra Storbritannien
Medlemmer af Royal Society
Modtagere af Copleymedaljen
Modtagere af Royal Medal
Jan Hojer

Jan Hojer (9. februar 1992) er en tysk professionel klippeklatrer. Han har vundet World Cup én gang og og European Championships i bouldering. I maj 2010 klatrede han Action Directe, der stadig betragtes som en af de sværeste klatreruter i verden. Fra 2013 til 2015 gennemførte han flere 8C klatrertuer.

Resultater

Climbing World Cup

Climbing World Championships

Climbing European Championships

Antal medaljer ved Climbing World Cup

Bouldering

Referencer

Eksterne henvisninger 
 

Klatrere
Personer fra Köln
Deltagere for Tyskland ved sommer-OL 2020
Bottenhavet Nationalpark

Bottenhavet Nationalpark (, ) er en nationalpark i Finland. Nationalparken blev oprettet i Bottenhavet i begyndelsen af 2011. Den har et areal på  913 km² hvor omkring 98 % af arealet består af vand. Dyrelivet omfatter sæler, havlevende andefugle  alke og havørn.

Det lange smalle beskyttede område er omkring  160 km langt og strækker sig fra Gustavs mod nord  til Sastmola. For besøgende tilbydes bådture fra Nystad og Raumo.

Det meste af nationalparken er kun  tilgængeligt  med båd. Blandt seværdighederne findes et antal fyr, en mangesidig undervandsnatur, stenet og sparsomt bevokset  ydre skærgård og strandenge.

Kilder og henvisninger 

 Infoblad med kort (PDF på svensk)
 Bottenhavets nationalpark på forststyrelsens websted (svensk)

IUCN Kategori II
Nationalparker i Finland
Poul Dedenroth-Schou

Poul Dedenroth-Schou (født 6. august 1943 i Næstved) er en dansk historiker og  tidligere direktør for Koldinghus.

Som direktør 1976-2013 forestod han renoveringen og nyindretningen af Koldinghus i overensstemmelse med arkitektparret Inger og Johannes Exners filosofi om reversibilitet.

Han var primus motor til museets sølvsamling, der er enestående i Danmark, og opbyggede over årene Koldinghus til en stor publikumsattraktion med op mod 200.000 årlige besøgende.

Han er uddannet cand.mag. fra Københavns Universitet og var tillige kulturdirektør i Kolding fra 1993 til 2000. 

I 2001 blev han udnævnt til Ridder af Dannebrog. Han har desuden modtaget mange priser og hædersbevisninger for sit arbejde i museumsverdenen.

Kilder 
 
 

Personer fra Næstved
Riddere af Dannebrog
Museumsfolk fra Danmark
Phoebe Dynevor

Phoebe Harriet Dynevor (født 17. april 1995) er en engelsk skuespillerinde. Hun er bedst kendt for sin hovedrolle i Bridgerton (2020).

Eksterne henvisninger 
 

Tv-skuespillere fra England
Jerry Lordan

Jeremiah Patrick (Jerry) Lordan (født 30. april 1934 i Paddington, London - død 24. juli 1995 i Shropshire, England) var en engelsk komponist, sangskriver og vokalist.  

Lordan som nok er mest kendt for de 3 store hits "Apache! (1960), "Wonderful Land" (1962) , "Atlantis" (1963) og tillige hittet Mary Anne (1965), som instrumental gruppen The Shadows lancerede og toppede hitlisterne med disse år. Han har også skrevet nummeret "Diamonds" (1963) og "Scarlett O´Hara" (1963), som blev hits for Tony Meehan og Jet Harris, som var den oprindelige rytmegruppe i The Shadows til henholdsvis 1961 og 1962. Lordan skrev også "A girl like you" (1963), som blev et hit for Cliff Richard. Lordan startede som ung med at spille klaver, så senere guitar, inden han slog over og blev sangskriver og sanger. Efter en mislykket karriere som sanger, blev han komponist på fuld tid. Han var senere i sit liv bla også skuespiller, feks. i filmen "Sex Comedy, Come play with me (1977). Han døde i 1995 af nyresvigt 61 år gammel.

Udvalgte kompositioner 

 Apache (1960)
 Wonderful Land (1962)
 Atlantis (1963)
 Diamonds (1963)
 Scarlet O´Hara (1963)
 A girl like you (1963)
 I am Just a baby (1963)
 Mary Anne (1965)

Eksterne Henvisninger

Komponister fra England
Musikere fra England
James Lighthill

Sir Michael James Lighthill, FRS FRAeS  (født 23. januar 1924, død 17. juli 1998) var en britisk anvendt matematiker, der var kendt for sit pionerarbejde inden for aeroakustik.

Han nåede at modtage en række hædersbevisninger for sit arbejde i løbet af karrieren, heriblandt Royal Medal i 1964 og Copleymedaljen i 1998.

Publikationer

Referencer 

Matematikere fra Storbritannien
Medlemmer af Royal Society
Modtagere af Copleymedaljen
Modtagere af Royal Medal
The Undoing

The Undoing er en amerikansk mini-serie fra 2020. Serien er instrueret af Susanne Bier. Den er baseret på romanen You Should Have Known af Jean Hanff Korelitz fra 2014. Serien er skrevet og produceret af David E. Kelley. Nicole Kidman og Hugh Grant spiller hovedrollerne og den havde premiere på HBO 25. oktober 2020.

Kilder

Eksterne henvisninger 
 
 

Amerikanske tv-serier fra 2020'erne
Tv-programmer fra HBO
Botniske Bugt Nationalpark

Botniske Bugt Nationalpark ( ) er en nationalpark i Lapland, Finland . Parken, der blev etableret i 1991, dækker 157 km2 hvoraf 2,5 km2 er på land. Det administreres af Metsähallitus , der er den finske skovstyrelse.

Øerne i området er dannet af et post-glacial landhævning, og landskabet er stadig i en konstant forandringstilstand. Der er også adskillige traditionelle fiskerleje

Nationalparken kan nås med båd, selvom det kun anbefales at besøge erfarne sejlere. Den grænser direkte til Sverige, på øen Kataja er der landegrænse.
I Sverige, omkring 15 km fra grænsen, ligger Haparanda Skærgård Nationalpark.

Referencer 

 Bothnian Bay National Park

Nationalparker i Finland
IUCN Kategori II
Kataja

Kataja, Sveriges østligste punkt, er en holm syd for Haparanda i Norrbotten Län. Det er en del af Haparanda-skærgården  Holmen har et areal på 71 hektar . Det er cirka 2 kilometer lang og 200 til 500 meter  bred. Den finske del af øen er en del af Botniske Bugt Nationalpark

Navnet "Kataja" er finsk for enebær  Øen er delt mellem Sverige og Finland . Grænsen blev etableret i 1809 mellem to øer, en større svensk kaldet Kataja og en mindre finsk kaldet Inakari . I årene siden har landhævning fået landet i regionen til at stige i forhold til havets overflade og føjet de to øer sammen. Grænsen krydser nu den sydøstlige del af den kombinerede ø og er præget af to nationale varder. Katajas strande er for det meste kampesten med noget sand. Den østlige halvø er dækket af løvfældende træer som røn, el og pil, mens resten er dækket af nåletræer.

Referencer 

Øer som er delt mellem to lande
Øer i Finland
Øer i Sverige
Mathias Gidsel

Mathias Gidsel (født 8. februar 1999) er en dansk håndboldspiller, som spiller for den tyske klub Füchse Berlin og Danmarks håndboldlandshold.

Tidlige liv 
Mathias Gidsel startede på Oure efterskole på Sydfyn, da han var 15 år gammel. Han startede i 9. klasse i 2014/2015 og fortsatte efterfølgende i 10. klasse i 2015/2016. Planen var at spille lidt håndbold samtidig med det sociale liv ved en efterskole. Det tog dog hurtigt fart og blev mere og mere seriøst. Han endte med at bruge 5 år på Oure.

Sportskarriere 
I efteråret 2020 blev Gidsel udtaget til det danske herrelandshold. Han fik debut den 7. november 2020 mod Finland, hvor han kvitterede med tre mål. Han blev efterfølgende udtaget til truppen til VM 2021, hvor han var med til at blive verdensmester.

Den 15. januar 2021 fik Gidsel slutrundedebut mod Bahrain, hvor han scorede 10 mål på 11 forsøg ved VM i Egypten. Dermed blev han den mest scorende danske debutant ved en slutrunde nogensinde. Tidligere var Lars Christiansen indehaver af denne rekord. Rekorden holdt dog kun seks dage, da hans daværende GOG-klubkammerat Emil Jakobsen scorede 12 mål imod Japan i sin slutrundedebut.

Gidsel spillede generelt et flot VM, der blev kronet med en placering på det officielle all-star-hold for turneringen, mens DR's ekspertkommentator Lars Krogh Jeppesen pegede på Gidsel som bedste dansker i turneringen.

Ved Sommer-OL 2020 i Tokyo blev Gidsel kåret som turneringens bedste spiller.

Oven på et historisk 2021 for Mathias Gidsel blev han af DIF, Team Danmark og Politiken kåret til Årets Fund i dansk idræt 2021.

Han er også blevet kåret til 'Årets Mandlige Håndboldspiller' i Danmark 2021.

Referencer

Eksterne henvisninger 
 

Håndboldspillere fra Danmark
Håndboldspillere fra GOG
Personer fra Skjern
Olympiske håndboldspillere fra Danmark
Deltagere for Danmark ved sommer-OL 2020
Håndboldspillere ved sommer-OL 2020
Medaljevindere fra Danmark ved sommer-OL 2020
Olympiske sølvmedaljevindere fra Danmark
Årets fund i dansk idræt
New Zealand Cycle Classic 2021

New Zealand Cycle Classic 2021 var den 34. udgave af det newzealandske etapeløb New Zealand Cycle Classic. Cykelløbets fem etaper blev kørt fra 13. januar med start i Masterton til 17. februar 2021 hvor det sluttede i landets hovedstad Wellington. De første fire etaper blev kørt i regionen Wairarapa, mens løbets sidste etape for første gang i ti år havde start og mål i Wellington. På
grund af coronaviruspandemien var der blandt de 14 deltagende hold kun australske St George Continental Cycling Team som ikke var fra New Zealand. Der var 71 newzealandske ryttere ud af de 79 startende. Løbet var det første etapeløb på den internationale cykelkalender i 2021, og var en del UCI Oceania Tour 2021.

Corbin Strong som repræsenterede det newzealandske landshold vandt løbet, og tog sig også af den samlede sejr i ungdomskonkurrencen. Holdkammerat Finn Fisher-Black var otte sekunder efter på andenpladsen, mens Aaron Gate fra Black Spoke Pro Cycling Academy endte på tredjepladsen.

Etaperne

Trøjernes fordeling gennem løbet

1. etape

2. etape

3. etape

4. etape

5. etape

Samlede stilling

Referencer

Eksterne henvisninger 
 
 

2021
Cykelløb i 2021
Birgitte Steen Jørgensen

Birgitte Steen Jørgensen (født 14. juli 1944 i Ringsted) er en dansk tandlæge og politiker, der fra 1998 til 2001 var borgmester i Møn Kommune valgt for Radikale Venstre.

Steen Jørgensen blev valgt ved kommunalvalget i 1989. Ved valget i 1997 blev hun konstitueret som borgmester og afløste dermed Venstres Knud Larsen. Det blev dog kun til en enkelt periode som borgmester, eftersom Knud Larsen ved valget i 2001 tog borgmesterposten tilbage.

Som borgmester stod Steen Jørgensen blandt andet i spidsen for renoveringen af Storegade i Stege.

Efter kommunalreformen fortsatte Steen Jørgensen i byrådet i Vordingborg Kommune indtil 2017, og ved valget i 2013 var hun atter Radikale Venstres spidskandidat. I Vordingborg Kommune var hun i to perioder formand for sundhedsudvalget. Herudover har hun også siddet i amtsrådet i det tidligere Storstrøms Amt.

Referencer 

Tidligere borgmestre fra Danmark
Borgmestre fra Det Radikale Venstre
Peter Vince

Peter Robert Vince (født juli 1942 i Fulham, London, England - død 21. Juli 2020) var en engelsk lydtekniker, producer og driftsleder.

Vince begyndte som lydtekniker i de berømte Abbey Road studier i London (1962) , hvor han både var tekniker ved pladeindspilninger, og producer. Han er nok mest kendt som lydtekniker på mange af instrumentalgruppen The Shadows og Cliff Richard´s plader fra 1960´erne, men også for andre kunstnere såsom The Beatles, The Hollies, The Seekers, Olivia Newton-John, Maria Callas, Nino Rota, Benny Hill etc. Vince har også skrevet bogen med titlen Abbey Road - Historien om Verdens mest berømte pladestudie. Han trak sig tilbage som tekniker fra Abbey Road studierne i (1997) efter 35 års tjeneste, men forsatte med at arbejde som freelance lydtekniker i Blackpool, og ved forskellige arrangementer såsom ved Royal Military Tatoo i Edinburgh i Skotland.

Lydteknikere fra England
Producenter
Faglitterære forfattere fra England
Finn Fisher-Black

Finn Fisher-Black (født 21. december 2001 i Nelson) er en professionel cykelrytter fra New Zealand, der er på kontrakt hos .

Karriere 
I februar 2019 slog han verdensrekord i 3000-meter forfølgelsesløb for juniorer. Herefter kørte han landevejscykling for det hollandske amatørhold Willebrord Wil Vooruit, inden han fra 2020 skiftede til s udviklingshold .

Ved New Zealand Cycle Classic 2020 vandt han bjergtrøjen. Ved løbet i 2021 vandt han sin første individuelle sejr i et UCI-løb, da han kom alene i mål på løbets 4. etape, og kom i løbets gule førertrøje. Forinden havde han sammen med resten af det newzealandske landshold vundet 1. etape, som var en holdkørsel. Samlet endte Fisher-Black på løbets andenplads, otte sekunder efter holdkammerat Corbin Strong.

Privat 
Fisher-Blacks storesøster er cykelrytter Niamh Fisher-Black.

Referencer

Eksterne henvisninger 
 
 
 

Mandlige cykelryttere fra New Zealand
Lars Friis

Lars Friis (født 1976) er en dansk fodboldtræner, som siden 2022 har været assistenttræner i tjekkiske AC Sparta Prag. Han har tidligere været assistenttræner i FC Midtjylland, AGF og Brentford FC samt været cheftræner i Viborg FF og AaB. Friis har UEFA Pro-trænerlicens.

Karriere 
Friis begyndte sin trænerkarriere i 1999 i FC Midtjylland, hvor han var indtil 2015, hvor han kort efter Glen Riddersholms afgang også forlod klubben. Snart efter fulgte han med Riddersholm til AGF som assistent.

I foråret 2018 fik han tilbud om at komme til Brentford FC som udviklingstræner, men efter et års tid vendte han tilbage til AGF som assistent, nu for David Nielsen.

I januar 2021 tiltrådte han sin første cheftrænerstilling, da han kom til Viborg FF. Den 25. januar 2022 blev det offentliggjort, at han ville tiltræde som cheftræner hos Aalborg Boldspilklub senest 1. august 2022. Friis blev fyret som cheftræner for Aalborg Boldspilklub 15. september 2022.

Referencer

Eksterne henvisninger 
 

Fodboldtrænere fra Danmark
Fodboldtrænere fra FC Midtjylland
Fodboldtrænere for AGF
Fodboldtrænere fra Brentford FC
Fodboldtrænere fra Viborg FF
Fodboldtrænere fra AaB
Den hvide død

Den hvide død er den fjerde roman i Cormoran Strike-serien, skrevet af J.K. Rowling og udgivet under pseudonym Robert Galbraith. Romanen blev udgivet den 18. september 2018.

Referencer 

Romaner fra England
Bøger af J. K. Rowling
Brigsted

Brigsted er en lille bebyggelse i Østjylland, beliggende i Søvind Sogn. Landsbyen ligger i Region Midtjylland, hører under Horsens Kommune og ligger syd for Søvind.

Heksemordet i Brigsted  
I 1800 fandt et drab sted i Brigsted. En “klog kone”, en kvaksalver, Ane Povline Holck, var kommet forbi landsbyen, hvor en af de lokale gårdejere havde bedt hende om at kurere gårdejerens søn, der led af “slag” (epilepsi). Ane Povline konstaterede, at sønnen var forhekset. På dette tidspunkt var en anden “klog kone” og fattiglem, 80-årige Ane Klemens, i landsbyen for at tigge. Ane Povline konstaterede, at det var Ane Klemens, der havde forhekset gårdejerens søn, og Ane Povline og de lokale beboere går i gang med at “afhøre” Ane Klemens, som de tæver ihjel under afhøringen. Under torturen tilstår Ane Klemens at have forhekset sønnen, men hun dør af sine kvæstelser. Ane Povline blev arresteret og dødsdømt og herefter henrettet. De deltagende mænd anses af dommeren for ellers at være fornuftige og at de af overtroens magt var blevet tvunget til at handle mod deres forstand og vilje.

Referencer 

Lokaliteter i Horsens Kommune
DM i cykelcross 2022

Danmarksmesterskaberne i cykelcross 2022 var den 53. udgave af DM i cykelcross. Mesterskabet fandt sted 8. og 9. januar 2022 ved Aarhus Cyklebane i Aarhus. Det var andet år i træk at mesterskaberne skulle afvikles her, og at Cykle Klubben Aarhus og deres folk bag løbet Grote Prijs CK Aarhus var arrangører.

Hos kvinderne vandt Caroline Bohé det fjerde danmarksmesterskab i træk og det femte i karrieren. Simon Andreassen vandt elite-herrernes løb for tredje gang i karrieren.

Resultater

Referencer

Eksterne henvisninger 
 

2022
Cykelløb i 2022
Sport i Aarhus
Ekenäs Skærgård Nationalpark

Ekenäs Skærgård Nationalpark (, ) ligger i Ekenäs-skærgården i Uusimaa-regionen i Finland. Den blev grundlagt i 1989 og dækker 52 km2. Parken administreres af Metsähallitus (skovstyrelsen).

Det meste af parkens område består af klippeøer nær det åbne hav og vandområderne omkring dem. Det er forbudt at lande på og bruge motorbåde i nærheden af de vigtigste fugleøer fra 1. april til 17. juli for at beskytte ynglende vandfugle.

Parken er kun tilgængelig med båd. Besøgende uden båd kan nå den med en vandtaxi .

Ekenäs Archipelago National Park modtog den 19. juni 1996 .

Referencer 

 Outdoors.fi - Ekenäs Archipelago National Park 

IUCN Kategori II
Nationalparker i Finland
Corbin Strong

Corbin Strong (født 30. april 2000 i Invercargill) er en professionel cykelrytter fra New Zealand, der er på kontrakt hos .

Meritter

Banecykling 
2018
 1. plads  U/19-VM i holdforfølgelse

2020
 VM i banecykling
1. plads  Pointløb
2. plads  4000-meter holdforfølgelsesløb
 3. plads New Zealand Cycle Classic
1. plads  Ungdomskonkurrencen

Landevejscykling 
2019
 1. plads  Pointkonkurrencen Tour de Ijen
 1. plads Tour de Kumano
1. plads  Ungdomskonkurrencen
 5. plads Tour de Korea
1. plads  Ungdomskonkurrencen
 8. plads Tour of Thailand

2020
 3. plads New Zealand Cycle Classic
1. plads  Ungdomskonkurrencen 

2021
 1. plads  samlet New Zealand Cycle Classic
1. plads  Ungdomskonkurrencen 
1. plads, 1. etape (TTT)

Referencer

Eksterne henvisninger 

 
 
 

Mandlige cykelryttere fra New Zealand
Cykelryttere ved sommer-OL 2020
Vuelta al Táchira 2021

Vuelta al Táchira 2021 var den 56. udgave af det venezuelanske etapeløb Vuelta al Táchira. Løbet var en del af UCI America Tour 2021, og blev kørt mellem 17. og 24. januar 2021.

Roniel Campos fra Team Atlético Venezuela vandt i alt tre etaper, og vandt også løbet samlet. 2,31 minutter efter kom Óscar Sevilla på andenpladsen, mens Danny Osorio tog sig af tredjepladsen.

Hold og ryttere

Etaperne

1. etape

2. etape

3. etape

4. etape

5. etape

6. etape

7. etape

8. etape

Samlet resultat

Eksterne henvisninger 

Cykelløb i 2021
2021